
TRESTNÝ ROZKAZ V MENE SLOVENSKEJ REPUBLIKY Okresný súd Stará Ľubovňa, samosudca Mgr. Vladimír Gurka, vydáva dňa 1. septembra 2025 v Starej Ľubovni podľa § 353 Trestného poriadku tento rozhodol: Obvinený A. B. C., nar. XX.XX.XXXX v D., E. F., trvale bytom G. XX, H., E. F., t.č. vo väzbe v ÚVV a ÚVTOS Prešov, je vinný, že - dňa 21.1.2025 v dopoludňajších hodinách, vošiel do priestorov bytového domu nachádzajúceho sa na ulici B. XXXX/XX, D. I., kde vyšiel na X. poschodie a tam za pomoci francúzskeho kľúča zlomil cylindrickú vložku a za použitia skrutkovača otvoril vchodové dvere a bez predchádzajúceho súhlasu a vedomia domácich osôb vošiel do priestorov bytu č. XX, ktorý je vo vlastníctve J. K. a L. K., obaja bytom B. XX, D. I. a v ktorom býva ich dcéra M. M. D. spolu s manželom E. H. D. a dvomi maloletými deťmi, tento byt prehľadal, kde z priestorov spálne zo skrine vzal finančnú hotovosť vo výške 2 100 eur v bankovkách rôznej nominálnej hodnoty a z komody v spálni vzal krabičky s náušnicami zo žltého a bieleho kovu spolu v odhadovanej hodnote 150 eur a s týmito vecami odišiel z bytu preč, čím takto svojím konaním spôsobil poškodenému E. H. D., narodenému XX.XX.XXXX v D. I., trvale bytom B. XXXX/XX, D. I. škodu krádežou vecí spolu vo výške 2 250 eur a poškodením zámku vo výške 35,90 eur a - dňa 13.2.2025 v presne nezistenom čase od 07:35 hodiny do 14:00 hodiny sa doposiaľ nezisteným spôsobom dostal cez uzatvorené vchodové dvere do bytového domu na ulici K. XXXX/XX, H., pristúpil k vchodovým dverám vedúcim do bytu č. X na X. poschodí, ktorý je vo vlastníctve a v ktorom býva poškodená M. N. spolu s maloletou dcérou, následne tam za pomoci francúzskeho kľúča zlomil a poškodil cylindrickú vložku a potom za použitia skrutkovača otvoril vchodové dvere bez poškodenia drevených bukových dverí a bez akéhokoľvek súhlasu a vedomia domácich osôb vošiel do vnútorných priestorov bytu, kde vo vstupnej chodbe, detskej izbe a obývačke povyhadzoval rôzne veci z úložných priestorov na zem a z detskej izby zo šperkovnice na písacom stolíku vzal 7 dámskych prsteňov v hodnote spolu 3 eurá, 1 dámsky náramok s príveskom s vianočnými motívmi v hodnote 8 eur, 1 dámsky prsteň z chirurgickej ocele striebornej farby v tvare ležatej osmičky v strede s bielym kamienkom v hodnote 5 eur, 1 dámsky prsteň z chirurgickej ocele žltej farby v strede s bielym očkom a so vzorom vlnkového tvaru v hodnote 5 eur, 1 súpravu zloženú z dámskych náušníc zo žltého kovu a z prívesku v tvare vajíčka zo žltého kovu s bielym kameňom v hodnote 250 eur a korale zelenej farby nezistenej hodnoty a s týmito vecami odišiel z bytu preč, čím poškodenej M. N., nar. X.X.XXXX v B. H., trvale bytom K. XXXX/XX, H., spôsobil odcudzením vecí škodu vo výške najmenej 271 eur a poškodením cylindrickej vložky na zámku FAB škodu vo výške najmenej 70 eur, pričom uvedených konaní sa obvinený dopustil napriek tomu, že v Bulharskej republike podľa právnych predpisov Bulharskej republiky: - v konaní Okresného súdu Sofia číslo NOHD 20241110200950, kde bola uznesením Okresného súdu Sofia číslo 639/25.04.2024 schválená dohoda, ktorá nadobudla právoplatnosť dňa 25.04.2024, bol
obvinený A. B. C. odsúdený za trestný čin krádeže — nebezpečnej recidívy podľa článku 196 odsek 1 bod 2, v spojení s článkom 195, odsek 1, bod 4, v spojení s článkom 194, odsek 1, v spojení s článkom 29 odsek 1, písmeno a) a písmeno b) v spojení s článkom 20 odsek 2, odsek 1, v spojení s článkom 26 odsek 1 Trestného zákona za účelom generálnej a špeciálnej prevencie podľa článku 36 Trestného zákona a podľa článku 381 odsek 5 bod 2 v spojení s článkom 381 odsek 4 Trestného poriadku, podľa podmienok uvedených v článku 55 odsek 1 bod 1 Trestného zákona, za ktorý mu bol uložený trest odňatia slobody vo výmere 1 /jeden/ rok, ktorý odsúdený podľa článku 381 odsek 5 bod 3 Trestného poriadku a článku 57 odsek 2, bod 2, písmeno b) zákona o výkone trestu odňatia slobody a väzby vykonal so zaradením do počiatočného prísneho stupňa stráženia, a to za skutky ktoré spáchal tým, že v čase približne od 07:45 hodiny do približne 11:00 hodiny dňa 16. 11.2022 v meste Sofia mestská časť „H. XX“, blok XXX, vchod X, poschodie M., byt číslo XX a byt číslo XX, ako nebezpečný recidivista, spáchal pokračujúci trestný čin, dva skutky, jeden skutok bol dokončený a druhý v štádiu pokusu, ktoré samostatne tvoria skutkovú podstatu rovnakého trestného činu, boli spáchané v krátkom časovom odstupe, tým istým spôsobom, pri rovnakým okolnostiach, rovnakou mierou zavinenia, pritom nasledujúci skutok po objektívnej a subjektívnej stránke je pokračovaním predchádzajúceho, v spolupáchateľstve so spolupáchateľom menom E. D. E. (páchateľ), pomocou nezisteného technického prostriedku odcudzil cudzie hnuteľné veci — 1 kus zlatý medailón v hodnote 180 (jednostoosemdesiat) leva, ktorý patril osobe menom B. O. N. - P., bez jej súhlasu s úmyslom neoprávnene si ich privlastniť a 1 kus fotoaparát v hodnote 120 (jednosto dvadsať) leva, 1 kus taška na fotoaparát v hodnote 10 (desať) leva, a 1 kus pamäťová karta v hodnote 10 (desať) leva, ktorého vlastníkom bol Q. Q. N., bez jeho súhlasu s úmyslom neoprávnene si ich privlastniť, pritom skutky spáchal ako nebezpečný recidivista — následne po tom, keď A. B. C. bol odsúdený za závažný úmyselný trestný čin na trest odňatia slobody vo výmere minimálne jeden rok, ktorého výkon nebol podľa článku 66 Trestného zákona podmienečne odložený a bol dvakrát odsúdený na trest odňatia slobody za úmyselné trestné činy závažného charakteru, pričom ani pri jednom z nich výkon trestu nebol podmienečne odložený podľa článku 66 Trestného zákona - na základe uznesenia o potvrdení dohody v trestnom konaní NOHD číslo 419/2017 Okresného súdu mesta Sandanski mu bol uložený trest odňatia slobody vo výmere 1 (jeden) rok so zaradením do počiatočného prísneho stupňa stráženia a na základe uznesenia v trestnom konaní NOHD číslo 74/2018 Okresného súdu mesta Goce Delčev mu bol uložený najťažší trest odňatia slobody vo výmere 1 (jeden) rok a 6 (šesť) mesiacov so zaradením do počiatočného prísneho stupňa stráženia, uložené tresty v trestnej veci NOHD číslo 224/2018 Okresného súdu mesta Parvomaj, NOHD číslo 806/2017 Okresného súdu mesta Sandanski a NOHD číslo 74/2018 Okresného súdu mesta Goce Delčev, - v konaní Okresného súdu Vraca číslo NOHD 202411420200458, kde bola uznesením Okresného súdu Vraca číslo 124/31.05.2024, schválená dohoda, ktorá nadobudla právoplatnosť dňa 31.05.2024, bol A. B. C. odsúdený za trestný čin kvalifikovanej krádeže - nebezpečnej recidívy podľa článku 196, odsek 1, bod 2, prvá veta, časť 1, v spojení s článkom 195, odsek 1, bod 3, druhá veta 2 bod 4, druhá veta v spojení s článkom 194 odsek 1 v spojení s článkom 29, odsek 1, písmeno a) a písmeno b) v spojení s článkom 26, odsek 1 v spojení s článkom 20, odsek 2 a odsek 1 Trestného zákona v spojení s článkom 55, odsek 1, bod 1 Trestného zákona na trest odňatia slobody vo výmere 1 (jeden) rok a 6 (šesť) mesiacov, ktorý podľa článku 57 odsek 1, bod 2, písmeno b) zákona o výkone trestu odňatia slobody a väzby bol vykonaný so zaradením do výkonu trestu počiatočného prísneho stupňa stráženia, a to za skutky, ktoré spáchal tým, že v období od 27.12.2022 do 10.01.2023 v meste Pazardžik a v meste Vraca spáchal pokračujúci trestný čin, tri skutky, ktoré samostatne predstavujú skutkovú podstatu rovnakého trestného činu, boli spáchané v krátkom časovom období, tým istým spôsobom, pri rovnakých okolnostiach, rovnakým zavinením, pritom nasledujúce po objektívnej a subjektívnej stránke sú pokračovaním predchádzajúcich, samostatne a so spolupáchateľkou menom P. J. J., ktorá bola nápomocná, prekonaním prekážky, ktorej účelom je zabrániť vniknutiu - vylomením cylindrickej vložky na vchodových dverách bytu, použitím technických prostriedkov francúzskeho kľúča a skrutkovača a neznámeho technického prostriedku sa pokúsil a odcudzil z vlastníctva rôznych vlastníkov hnuteľné veci — finančné prostriedky a zlaté šperky v celkovej hodnote 9900.00 leva, bez súhlasu rôznych majiteľov a s úmyslom neoprávnene si ich prisvojiť, ako nebezpečný recidivista nasledovne: - dňa 27.12.2022 v čase okolo 19:50 do približne 23:00 hod. v meste Pazardžik, ul. „R. O.“ S. XX, G. poschodie byt číslo X, spáchal pokračujúci trestný čin tak, že pomocou nezisteného technického prostriedku, prekonaním prekážky, ktorej účelom je zabrániť vniknutiu - vylomením cylindrickej vložky na vchodových dverách do bytu, odcudzil hnuteľnú vec - zlatú retiazku s medailónom v tvare štvorlístka ďateliny o hmotnosti 3 gramy v hodnote 300.00 leva z vlastníctva osoby menom A. T. H., bez súhlasu majiteľa a s úmyslom neoprávnene si ich prisvojiť, pritom skutok spáchal ako nebezpečný recidivista;
- dňa 30.12.2022 v meste Pazardžik, bul. „N. H. B.” číslo XX, M.. poschodie, byt číslo X, spáchal pokračujúci trestný čin takým spôsobom, že pomocou nezisteného technického prostriedku a prekonaním prekážky, ktorej účelom je zabrániť vniknutiu - vylomením cylindrickej vložky na vchodových dverách bytu, odcudzil hnuteľnú vec - finančné prostriedky v sume 8600.00 leva z vlastníctva osoby menom R. N. H. a finančnú hotovosť v sume 1000.00 leva z vlastníctva osoby menom J. J. R., obidvaja trvale bytom v meste Pazardžik, bez ich súhlasu a s úmyslom neoprávnene si ich prisvojiť, pritom skutok spáchal ako nebezpečný recidivista,file_0.jpg file_1.wmf - dňa 10.01.2023 v čase od 09.45 hod. do 11.30 hod. v meste Vraca spáchal pokračovací trestný čin ako páchateľ v súčinnosti so spolupáchateľkou menom P. J. J. (pomocnica), prekonaním prekážky, ktorej účelom je zabrániť vniknutiu - vylomením cylindrickej vložky na vchodových dverách bytu číslo XX, ktorý sa nachádza na ulici „U. J.“ číslo XX, M. poschodie, použitím technických prostriedkov - francúzskeho kľúča a skrutkovača, sa pokúsil odcudziť hnuteľné veci - zlatú obrúčku o hmotnosti 3 gramy v hodnote – 285.00 leva, zlatý prsteň o hmotnosti 8 gramov, v hodnote 760.00 leva, zlatý náramok o hmotnosti 9 gramov v hodnote 990.00 leva, celkovo zlaté šperky v hodnote 2035.00 leva z vlastníctva osoby menom H. Q. O., bez jej súhlasu a s úmyslom neoprávnene si ich prisvojiť, keď pokus o spáchanie trestného činu nebol dokončený z dôvodov, ktoré neboli na strane páchateľa, pritom skutok spáchal ako nebezpečný recidivista - veci sa nenašli; - v konaní Okresného súdu Montana číslo NOHD 202441630200923, kde bola uznesením Okresného súdu Montana číslo 103/05.08.2024 vo veci číslo NOHD 923/2024 schválená dohoda, ktorá nadobudla právoplatnosť dňa 05.08.2024, bol A. B. C. odsúdený za trestný čin kvalifikovanej krádeže, nebezpečná recidíva podľa článku 196, odsek 1, bod 2, v spojení s článkom 195, odsek 1 , bod 3, druhá veta 2 v spojení s článkom 194, odsek 1 v spojení s článkom 26, odsek 1 v spojení s článkom 29, odsek 1, písmeno a) a písmeno b) v spojení s článkom 55, odsek 1, bod 1 Trestného zákona na trest odňatia slobody vo výmere jeden rok a dva mesiace, ktorý podľa článku 57, odsek 1, bod 2, písmeno b) zákona o výkone trestu odňatia slobody a o väzbe bol vykonaný so zaradením do počiatočného prísneho stupňa stráženia, za skutky, ktoré spáchal tým, že v období od 27.10.2022 do 09.01.2023 v meste Montana ako nebezpečný recidivista, ktorý bol odsúdený rozsudkom v trestnej veci NOHD číslo 806/2017, ktorý nadobudol právoplatnosť dňa 04.02.2019 podľa označenia Okresného súdu mesta Sandanski na trest odňatia slobody vo výmere jeden rok a šesť mesiacov a po tom, keď bol odsúdený rozsudkom NOHD číslo 74/2018, podľa označenia Okresného súdu Goce Delčev, ktorý nadobudol právoplatnosť dňa 03.12.2019, na trest odňatia slobody vo výmere deväť mesiacov, pričom obidva rozsudky sú vymerané za trestné činy podľa článku 196 odsek 1 bod 2 v spojení s článkom 195 odsek 1 v spojení s článkom 194 odsek 1 v spojení s článkom 29 odsek 1 písmeno a) a písmeno b) Trestného zákona, v podmienkach pokračovacieho trestného činu, poškodením prekážky pevne zhotovenej na zabezpečenie majetku vylomením zámkov na vchodových dverách, odcudzil z vlastníctva rôznych vlastníkov hnuteľné veci nasledovne: - dňa 27.10.2022 v meste Montana, mestská časť „H.“ blok X, vchod E., X. poschodie, byt X, poškodením prekážky pevne zhotovenej na ochranu majetku - vylomením zámku na vchodových dverách, odcudzil inému hnuteľné veci - jednu zlatú náušnicu 1 gram v hodnote 95,00 leva a bulharské bankovky v nominálnej hodnote 40,00 leva, v celkovej hodnote 135,00 leva, z vlastníctva osoby menom H. D. D., bytom H., bez súhlasu majiteľa a s úmyslom neoprávnene si ich prisvojiť, - dňa 27. 10.2022 v meste Montana, mestská časť „H.” blok X, vchod A., X. poschodie, byt XX, poškodením prekážky pevne zhotovenej na ochranu majetku - vylomením zámku na vchodových dverách, odcudzil inému hnuteľné veci - jeden kus zlatá dámska obrúčka z bieleho a žltého zlata 3 gramy v hodnote 285.00 leva, jeden kus zlatý pánsky pečatný prsteň s čiernym kameňom 3 gramy v hodnote 305.00 leva, jeden kus zásnubný prsteň 2 g v hodnote 190.00 leva, zlatá retiazka s krížikom 2 g v hodnote 190.00 leva, jeden kus pánsky parfum „Versace” v hodnote 80.00 leva, bulharské bankovky v rôznych nominálnych hodnotách v sume 250.00 leva - všetky veci v celkovej hodnote 1300.00 leva, z vlastníctva osoby menom C. P. N., bytom H., bez súhlasu majiteľa a s úmyslom neoprávnene si ich prisvojiť, - dňa 09.01.2023 v meste Montana, bul. „V. H.“, číslo XX, vchod E., X. poschodie, byt XX, poškodením prekážky pevne zhotovenej na ochranu majetku - vylomením zámku na vchodových dverách, odcudzil inému hnuteľné veci - bulharské bankovky v rôznych nominálnych hodnotách v sume 2000.00 leva, z
vlastníctva osoby menom H. F. D., trvalé bydlisko v meste Montana bez súhlasu majiteľky a s úmyslom neoprávnene si ich prisvojiť, čím celkovo spôsobil škodu v celkovej hodnote 3435.00 leva, teda neoprávnene vnikol do obydlia iného a čin spáchal závažnejším spôsobom konania - vlámaním, prisvojil si cudziu vec tým, že sa jej zmocnil a spôsobil tak malú škodu a čin spáchal, hoci bol za taký čin v predchádzajúcich dvadsiatich štyroch mesiacoch odsúdený, čím
spáchal
pokračovací prečin porušovania domovej slobody podľa § 194 odsek 1, odsek 2 písm. a) Trestného zákona s poukazom na § 138 písm. e) Trestného zákona, pokračovací prečin krádeže podľa § 212 odsek 1 písm. a), odsek 2, písm. b) Trestného zákona. Za to mu súd
ukladá:
Podľa § 194 ods. 2 Trestného zákona, za použitia § 41 ods. 1 Trestného zákona a § 38 ods. 2 Trestného zákona, úhrnný trest odňatia slobody v trvaní 21 (dvadsaťjeden) mesiacov nepodmienečne. Podľa § 48 ods. 2 písm. b) Trestného zákona súd obvineného na výkon uloženého trestu odňatia slobody zaraďuje do ústavu na výkon trestu so stredným stupňom stráženia. Podľa § 60 ods. 1 písm. a) Trestného zákona súd obvinenému ukladá trest prepadnutia veci, a to 1 ks čiernej kapsičky s ramienkom, 2 ks skrutkovače s drevenou rúčkou, 1 ks skrutkovač s plastovou čiernou-žltou rúčkou, 1 ks francúzsky kľúč Top master s čierno-žltou rúčkou a plastový čierny kufrík s oranžovou rúčkou s náradím v počte 22 ks náradia – 10 skrutkovačov rôznych dĺžok, hrúbok a typov s plastovými rúčkami, 4 ks kuchynských nožov, 6 ks rôznych typov klieští, 1 ks francúzsky kľúč a 1 ks vysúvací nôž a 1 ks čiernych klieští s pomarančovými rúčkami, zaistených dňa 4.3.2025 pri prehliadke osobného motorového vozidla Seat Toledo, EČV: P., BG, VIN: Q., čiernej farby v čiernej kapsičke pod sedadlom spolujazdca a v kufri uvedeného motorového vozidla. Podľa § 65 ods. 1, ods. 4 Trestného zákona súd obvinenému ukladá trest vyhostenia na 7 (sedem) rokov. Podľa § 287 ods. 1 Trestného poriadku súd obvinenému ukladá povinnosť nahradiť poškodenému E. H. D., nar. XX.XX.XXXX v D. I., trvale bytom B. XXXX/XX, D. I. škodu vo výške 2 285,(dvetisícdvestoosemdesiatpäť) eur. Podľa § 287 ods. 1 Trestného poriadku súd obvinenému ukladá povinnosť nahradiť poškodenému M. N., nar. X.X.XXXX, trvale bytom K. XXXX/XX, H. škodu vo výške 341,- (tristoštyridsaťjeden) eur. Poučenie: Proti tomuto trestnému rozkazu môžu obvinený, osoby, ktoré sú oprávnené podať v jeho prospech odvolanie, ako aj prokurátor podať do 8 dní od jeho doručenia na tunajšom súde písomne odpor. V prospech obvineného môžu podať odpor jeho príbuzní v priamom rade, jeho súrodenci, osvojiteľ, osvojenec, manžel a druh, avšak nie proti vôli obvineného; lehota na podanie odporu im končí tým dňom ako obvinenému. Prokurátor môže podať odpor aj v prospech obvineného, a to i proti vôli obvineného. Obvinený a osoby, ktoré sú oprávnené podať v jeho prospech odvolanie, poškodený, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu, po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.
Ak oprávnená osoba v zákonnej lehote podá odpor, samosudca rozhodne podľa § 241 ods. 1 písm. j) Tr. por. o prijatí obžaloby a nariadi vo veci hlavné pojednávanie. Ak bol odpor podaný v lehote a nebol vzatý späť kým prokurátor neprednesie na hlavnom pojednávaní obžalobu, trestný rozkaz sa ruší; ak na hlavnom pojednávaní súd postupuje podľa § 255 ods. 3 Tr. por. a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 Tr. por. alebo vyhlásením rozsudku, ktorým súd schválil dohodu o vine a treste. Proti výroku o náhrade škody, ktorým bola priznaná náhrada škody, môže poškodený podať odpor, ktorý ak odpor podá včas, trestný rozkaz sa ruší vo výroku o náhrade škody a samosudca odkáže uznesením poškodeného s jeho nárokom na náhradu škody na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Trestný rozkaz sa stane právoplatným a vykonateľným ak odpor nebol podaný, uplynutím lehoty na jeho podanie; ak odpor bol vzatý späť, dňom jeho späťvzatia; ak sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor.

Zdroj: KAUZIS.SK – https://www.kauzis.sk/judikatura/r/ECLI:SK:OSSL:2025:8525010213.3 (dáta aktuálne k 11. 11. 2026). Záväzné je znenie zverejnené súdom.




